**Bună dimineața!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bună dimineața!

...

Când noaptea se duce departe,

Spre zarea ce vrea să adoarmă,

O rază ne-aduce lumina,

Lumina ce întreg spațiu-l străbate

Să pătrundă cu viața în lume,

Ca o adiere delicată și calmă

Și te strigă pe tine pe nume!

...

Privește...împăratul răsare,

Să ne-aducă, să ne-aducă lumina

Și să ne prindă în cercu-i de foc,

Prinde tu una din razele sale

Care te strigă să intri în joc!

...

Privește floarea-n grădină

Cum își deschide petalele sale

Deschide brațele tale

Și dă-mi dulcea ta sărutare,

Să ne umplem și noi de lumină!